Medicul lui Netanyahu, Herman Berkovits, a dezvăluit la Aleph News secretul campaniei de vaccinare din Israel. Vor propriul vaccin până în primăvară.
Campania de vaccinare a început în Israel pe 20 decembrie. Se imunizează 150.000 de oameni pe zi, 2% din populație. Herman Berkovits: "Israelul a doborât un record mondial vaccinând, până ieri dimineață, 1.224.000 de cetățeni.". Herman Berkovits: "Schema de vaccinare la noi este ca și în România, primii vaccinați sunt cei din personalul medical". Herman Berkovits: "Să sperăm, ca până în martie, tot Israelul să fie vaccinat.". Israelul lucrează să aibă propriul vaccin anti-COVID-19 până în martie-aprilie.
Israelul este deja campionul vaccinării. Imunizează 150.000 de oameni în fiecare zi. Adică două propcente din populație. Acolo, vaccinarea a început în forță încă de pe 20 decembrie.Herman Berkovits, medicul personal al premierului israelian, Beniamin Netanyahu a explicat pentru Apelph News care sunt principalele puncte ale campaniei de vaccinare din Israel."Israelul a doborât un record mondial vaccinând, până ieri dimineață, 1.224.000 de cetățeni. Astăzi s-a ajuns deja la un milion trei sute și îmi închipui că până la finalul acestei săptămâni vom ajunge la peste un milion și jumătate.Suntem liderul mondial al acestei vaccinări, pe cap de locuitor. Această vaccinare se face aplicând prima doză de vaccin și apoi peste două săptămâni a doua doză de vaccin. Este foarte important să știți că noi am păstrat a doua doză de vaccin, astfel încât să nu apară o sitiație când nu se va putea primi a doua doză, pentru că în Europa deja se vorbește că se va da numai o singură doză, din cauza lipsei de vaccin.", a explicat medicul Herman Berkovits.Israelul îşi propune crearea propriului vaccin până în primăvară"Premierul are discuţii intense cu toate fabricile. Să sperăm că în luna martie-aprilie şi Israelul va avea propriul vaccin. Se lucrează şi pe vaccinul nostru", a mai precizat acesta.Vaccinarea lui Netanyahu, un exemplu pentru Israel"Primul vaccinat a fost premierul Netanyahu, pe care eu l-am vaccinat și prin această vaccinare premierul a vrut să încurajeze populația să facă același lucru și spre surprinderea noastră, sunt 16 zile de când s-a vaccinat premierul, este pur și simplu o cere de vaccinare ceva de neînchipuit. Dacă la început, multe persoane au fost reticente, această vaccinare astăzi se caută ca toată lumea să se vaccineze.", a mai spus medicul Herman Berkovits.Israelul vaccinează după o schemă asemănătoare cu cea a României"Schema de vaccinare la noi este ca și în România, primii vaccinați sunt cei din personalul medical, după aceea sunt vaccinați adulții de peste 60 de ani și cei din diferite grupuri de riscuri, iar după aceea forțele de securitate și armata. După ce vor fi vaccinați aceștia, urmează să fie vaccinat personalul cu vârsta de sub 60 de ani și cu boli de fond, dar și personalul educațional care este foarte important pentru noi, iar apoi și toată populația generală. Să sperăm, ca până în martie, tot Israelul să fie vaccinat.", a explicat medicul Herman Berkovits.Cum funcționează campania de vaccinare din Israel"Cetățenii sunt încurajați să facă această vaccinare. Vor obține un pașaport verde care va permite persoanelor vaccinate să călătorească liber și să fie scutiți de toate carantinele. Până acum am primit 4 milioane de doze de vaccin. Până în martie este programat să mai primim încă câteva milioane, astfel ca până în luna martie să avem vreo 10 milioane de doze și toată populația să fie vaccinată.", a menționat medicul Herman Berkovits.Satele și comunele din Israel au primit deja vaccinul"Succesul este atribuit și sistemului nostru de sănătate care este aproape complet digitalizat. Avem și noi sute centre de vaccinare, împrăștiate în toate părțile, nu numai în orelașele mari, chiar și la periferie, în sate și comune se dau aceste vaccinuri.", a mai spus medicul Herman Berkovits.